
PARLAMENTUL ROMÂNIEI

CAMERA DEPUTAŢILOR

Comisia pentru politică economică, reformă şi privatizare 

Bucureşti, 

Nr. 21/ 689 /  18.12.2002

AVIZ

asupra proiectului de Lege  privind aprobarea Ordonanţei de urgenţă a Guvernului nr.134/2002 pentru completarea art.6 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului (PL 652/16.12.2002)

            În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.134/2002 pentru completarea art.6 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, trimis cu adresa nr. 652 din 16.12.2002.
Potrivit prevederilor art. 60 din Regulamentul Camerei Deputaţilor, membrii Comisiei au examinat această propunere legislativă în şedinţa din 18 decembrie 2002.

            La dezbaterea proiectului au participat ca invitaţi, în conformitate cu prevederile art.51 din Regulamentul Camerei Deputaţilor din partea Agenţiei Domeniilor Statului domnul director general  Marin Durac.

            Acest proiect de Lege prevede, prin completarea articolului 6 din Legea nr.268/2001, compensarea redevenţei datorată şi neachitată la termen de concesionarii terenurilor agricole cu sumele cuvenite acestora cu titlu de susţinere financiară a agriculturii de către stat, prevăzută anual cu această destinaţie de Ministerul Agriculturii, Alimentaţiei şi Pădurilor.
            La lucrările Comisiei au fost prezenţi 28 deputaţi, din totalul de 31 de membri ai Comisiei.

În urma dezbaterilor, membrii Comisiei au hotărât, în unanimitate, avizarea acestui proiect de Lege în forma adoptată de Senat în şedinţa din 5 decembrie 2002.
       PREŞEDINTE,                                       

              Dan Radu Ruşanu

              SECRETAR,





           Lucia-Cornelia Lepădatu
                                                                                               

                Consilier  parlamentar,  

 








                            Doina Leonte

